Thor (film)

Thor er en amerikansk eventyrfilm fra 2011, basert på tegneseriene om Thor og løst basert på den norrøne mytologien om Tor med hammeren. Filmen er regissert av Kenneth Branagh og har Chris Hemsworth, Natalie Portman, Anthony Hopkins og Tom Hiddleston i hovedrollene.

Den har fått to oppfølgere: Thor: The Dark World (2013) og Thor: Ragnarok (2017). En fjerde film er planlagt for 2021.

 Om filmen 

Filmen har vært en kassasuksess. Den hadde et budsjett på omtrent 150 millioner dollar, og har foreløpig spilt inn det tredobbelte (ca 450 millioner dollar) på verdensbasis. Den har også fått jevnt over gode kritikker. Særlig har Chris Hemsworth og Tom Hiddleston blitt rost for sine rolletolkninger, og regissør Kenneth Branagh har fått skryt for hvordan han har håndtert filmen som det på forhånd var en viss skepsis til.

 Handling 

Den arrogante og selvsikre tordenguden Thor (Chris Hemsworth) blir forvist fra riket Åsgard av sin far Odin (Anthony Hopkins), fordi han etter en smule overmodighet har kommet til å sette igang en krig mot de fryktede frostkjempene i Jotunheimen. Odin blir mildt sagt svært skuffet, og erklærer Thor for uegnet til å herske over Åsgard og til å holde den magiske hammeren. Han blir sendt til planeten Jorden, der han nesten blir overkjørt av en gjeng forskere, ledet av Jane Foster (Natalie Portman). Ingen på Jorden tror på Thors historier – utenom Jane, som umiddelbart blir fascinert av den underlige mannen som falt rett fra himmelen. Thor prøver å returnere til Åsgard – men i bakgrunnen lurer Thors bror Loke (Tom Hiddleston), som planlegger å ødelegge Jotunheimens eksistens, fordi han vil vise Odin at han er like god som Thor. Men Thor, som forandrer seg mens han er på jorden, akter å stoppe broren før det er for sent.

 Rolleliste 
 Rolle  Skuespiller  Merknader Thor  Chris Hemsworth  som ung Dakota Goyo. Loki  Tom Hiddleston  som ung Ted Allpress. Jane Foster  Natalie Portman Odin  Anthony Hopkins Sif  Jaimie Alexander Laufey  Colm Feore Professor Erik Selvig  Stellan Skarsgård Fandral  Josh Dallas Volstagg  Ray Stevenson Hogun  Tadanobu Asano Heimdall  Idris Elba Darcy Lewis  Kat Dennings Frigga  Rene Russo Isabel Alvarez  Adriana Barraza  Ble kuttet fra alle scener i filmen, kan bare sees på traileren. Agent Coulson  Clark Gregg Agent Sitwell  Maximiliano Hernández Nick Fury  Samuel L. Jackson Clint Barton / Hawkeye  Jeremy Renner Stan Lee  Stan Lee  Cameo rolle.

 Trivia 

 Chris Hemsworth og hans bror Liam var de to som til slutt kjempet om rollen som Thor. Andre skuespillere som var i diskusjonen på forskjellige stadier var Brad Pitt, Channing Tatum, Paul Levesque, Daniel Craig, Charlie Hunnam, Tom Hiddleston, Alexander Skarsgård og Joel Kinnaman. Som kjent fikk Chris Hemsworth hovedrollen, mens Hiddleston fikk rollen som Loki.
 Natalie Portman tok sin rolle fordi hun ikke kunne motstå muligheten til å være en del av en tegneserieadaptasjon av regissør Kenneth Branagh, som ikke akkurat er kjent for å bevege seg innenfor de territoriene.
 Første gang Anthony Hopkins så Chris Hemsworth i full utrustning sa han spøkefullt: "Gud, det kreves vel ikke noe skuespill her, gjør det vel?"
 Dette var Hopkins' første film basert på en tegneserie.

 Eksterne lenker 



Kategori:Filmer fra 2011
Kategori:Superheltfilmer fra USA
Kategori:Eventyrfilmer fra USA
Kategori:Fantasyfilmer fra USA
Kategori:Engelskspråklige filmer
Kategori:Filmer i Marvel Cinematic Universe
Kategori:Norrøn mytologi i populærkultur